CELEX: 62015TA0164
Language: mt
Date: 2017-12-14 00:00:00
Title: Kawża T-164/15: Sentenza tal-Qorti Ġenerali tal-14 ta’ Diċembru 2017 – European Dynamics Luxembourg u Evropaïki Dynamiki vs Il-Parlament (“Kuntratti pubbliċi għal servizzi — Proċedura ta’ sejħa għal offerti — Provvisti ta’ servizzi informatiċi esterni għall-Parlament u għal istituzzjonijiet u aġenziji oħra tal-Unjoni — Klassifikazzjoni ta’ offerent fil-proċedura kumulattiva — Kriterji ta’ attribuzzjoni — Obbligu ta’ motivazzjoni — Responsabbiltà mhux kuntrattwali”)

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/11
            
         Sentenza tal-Qorti Ġenerali tal-14 ta’ Diċembru 2017 – European Dynamics Luxembourg u Evropaïki Dynamiki vs Il-Parlament
   (Kawża T-164/15) (1)
   
   ((“Kuntratti pubbliċi għal servizzi - Proċedura ta’ sejħa għal offerti - Provvisti ta’ servizzi informatiċi esterni għall-Parlament u għal istituzzjonijiet u aġenziji oħra tal-Unjoni - Klassifikazzjoni ta’ offerent fil-proċedura kumulattiva - Kriterji ta’ attribuzzjoni - Obbligu ta’ motivazzjoni - Responsabbiltà mhux kuntrattwali”))
   (2018/C 042/15)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu) u Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateni, il-Greċja) (rappreżentanti: inizjalment Ι. Ambazis u M. Sfiri, sussegwentement M. Sfyri, D. Papadopoulou u C.-N. Dede, avukati)
   
      Konvenut: Il-Parlament Ewropew (rappreżentanti: inizjalment B. Simon, L. Darie u I. Anagnostopoulou, sussegwentement L. Darie, Z. Nagy u I. Anagnostopoulou, aġenti)
   
      Suġġett
   
   Minn naħa, talba bbażata fuq l-Artikolu 263 TFUE intiża għall-annullament tad-Deċiżjoni D(2015) 7680 tal-Parlament Ewropew, ikkomunikata lir-rikorrenti b’ittra tat-13 ta’ Frar 2015, li tikklassifika l-offerta tagħhom fit-tielet pożizzjoni fil-klassifika għal-lott Nru 3, “Żvilupp u manutenzjoni tas-sistemi ta’ produzzjoni tal-informazzjoni”, fil-proċedura bil-miftuħ tas-sejħa għal offerti PE/ITEC-ITS 14 “Provvista ta’ servizzi IT esterni” u, min-naħa l-oħra, talba bbażata fuq l-Artikolu 268 TFUE intiża li tikseb kumpens għad-dannu li r-rikorrenti allegatament sofrew.
   
      Dispożittiv
   
   
               1)
            
            
               Id-Deċiżjoni D(2015) 7680 tal-Parlament Ewropew, ikkomunikata lir-rikorrenti b’ittra tat-13 ta’ Frar 2015, li tikklassifika l-offerta ta’ European Dynamics Luxembourg SA u Evropaïki Dynamiki – Proigmena Systimata Tilepikoinonion Pliroforikis kai Tilematikis AE fit-tielet pożizzjoni għal-lott Nru 3 “Żvilupp u manutenzjoni tas-sistemi ta’ produzzjoni tal-informazzjoni” fil-kuntest tal-proċedura bil-miftuħ tas-sejħa għal offerti PE/ITEC-ITS 14 “Provvista ta’ servizzi IT esterni”, hija annullata.
            
         
               2)
            
            
               Il-kumplament tar-rikors huwa miċħud.
            
         
               3)
            
            
               Kull parti għandha tbati l-ispejjeż rispettivi tagħha.
            
         
      (1)  ĠU C 228 tat-13.7.2015.